FI Euroopan unionin virallinen lehti C 304/131

KERTOMUS

Eurojust-yksikön tilinpäätöksestä varainhoitovuodelta 2008 sekä Eurojust-yksikön vastaukset

2009/C 304/24

SISÄLLYS

Kohta Sivu JOHDANTO… 1–2 132 TILINTARKASTUSTUOMIOISTUIMEN TARKASTUSLAUSUMA… 3–12 132 TALOUSARVIO- JA VARAINHALLINTOA KOSKEVAT HUOMAUTUKSET… 13–16 133 Taulukko… 134 Eurojust-yksikön vastaukset… 135

JOHDANTO

1. Eurojust-yksikkö, joka sijaitsee Haagissa, perustettiin neuvoston päätöksellä 2002/187/YOS (1) vakavan järjestäytyneen rikollisuuden torjunnan tehostamiseksi. Eurojust-yksikön tavoitteena on parantaa useita jäsenvaltioita ja jopa Euroopan unionin ulkopuolisia valtioita kattavien tutkinta- ja syytetoimien koordinointia (2).

2. Eurojust-yksikön määrärahat varainhoitovuonna 2008 olivat 24,8 miljoonaa euroa, kun ne olivat edeltävänä varainhoitovuonna olleet 18,9 miljoonaa euroa. Eurojustin henkilöstömäärä vuoden lopussa oli 222; edeltävänä vuonna vastaava määrä oli 179.

TILINTARKASTUSTUOMIOISTUIMEN TARKASTUSLAUSUMA

4. Tilintarkastustuomioistuimen tarkastuslausuma annetaan Euroopan parlamentille ja neuvostolle neuvoston asetuksen (EY, Euratom) N:o 1605/2002 ( 6 ) 185 artiklan 2 kohdan mukaisesti.

Johtajan vastuu

5. Tulojen ja menojen hyväksyjänä johtaja toteuttaa tulot ja menot sisältävää talousarviota Eurojust-yksikön varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa ( 7 ) . Johtajan vastuulla on kehittää ( 8 ) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös ( 9 ) , jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma Eurojust-yksikön tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien (IFAC ja ISSAI) ( 10 ) ja eettisten ohjeiden mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksen siten, että sen avulla saadaan kohtuullinen varmuus siitä, että tilinpäätöksessä ei ole olennaisia virheitä ja että tilien perustana olevat toimet ovat lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai sääntöjenvastaisia toimia. Kyseisissä riskiarvioinneissa arvioidaan tarkastuskohteen sisäistä valvontaa tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että Eurojust-yksikön tilinpäätös ( 11 ) antaa olennaisilta osiltaan oikeat ja riittävät tiedot Eurojust-yksikön taloudellisesta asemasta 31 päivältä joulukuuta 2008 sekä toimien tuloksista ja rahavirroista päättyneeltä varainhoitovuodelta Eurojust-yksikön varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että Eurojust-yksikön 31 päivänä joulukuuta 2008 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

12. Jäljempänä esitettävät huomautukset eivät aseta tilintarkastustuomioistuimen lausumaa kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Seuraavalle varainhoitovuodelle siirrettiin määrärahoja 3,5 miljoonaa euroa, mikä on huomattavasti vähemmän kuin varainhoitovuonna 2007 (lopullisista talousarviomäärärahoista siirrettiin varainhoitovuonna 2007 yhteensä 25 prosenttia, ja varainhoitovuonna 2008 yhteensä 13 prosenttia). Edeltävältä varainhoitovuodelta siirrettyjen määrärahojen peruuntumisaste on kuitenkin korkea; määrärahoja peruuntui 1 miljoona euroa (25 prosenttia siirretyistä määrärahoista). Tilanne oli vastoin vuotuisuusperiaatetta.

14. Kuten tilintarkastustuomioistuin on jo aiemmin tuonut esille (12), avoimien toimien suuri osuus (26 prosenttia) osoittaa – vaikka osuus onkin pienempi kuin vuonna 2007 (33 prosenttia) – että palvelukseenottomenettelyiden suunnittelussa ja täytäntöönpanossa on yhä puutteita. Tilanne vaikutti myös I osaston määrärahojen käyttöön; tarkoitetuista määrärahoista otettiin 1,8 miljoonaa euroa väliaikaisten ja sopimussuhteisten toimihenkilöiden palkkoihin, sillä tavoitteena oli lähinnä lisätä (238 prosentilla) vuokrahenkilöstöä koskevia määrärahoja. Tilanne oli vastoin erittelyä koskevaa periaatetta.

15. Hankintojen yhteydessä ei useimmissa tapauksissa arvioitu markkina-arvoa ennen menettelyn käynnistämistä. Poikkeuksia koskevan luettelon (poikkeamiset vakiintuneista käytänteistä, menettelyistä tai valvonnasta) analysointi osoitti lisäksi, että sopimusten seurannassa ja hankintojen suunnittelussa oli toistuvia ja vakavia puutteita. Johtaja hyväksyi vuonna 2008 yhteensä 14 poikkeusta, joista 11 liittyi sääntöjenvastaisiin sopimusten jatkamisiin (sopimusten kesto ylitti sallitun enimmäiskeston tai talousarviossa vahvistetun enimmäismäärän). Tilintarkastustuomioistuin kommentoi tätä tilannetta (13) jo varainhoitovuosia 2005, 2006 ja 2007 koskevissa vuosikertomuksissa (14); toimiin osallistuvien yksiköiden valmiudet asianmukaiseen yhteistyöhön on syytä asettaa vakavasti kyseenalaiseksi. Tilanne osoittaa myös, että tulojen ja menojen hyväksyjä ei ole antanut ohjeistusta eikä suorittanut valvontaa.

16. Henkilöstön valintamenettelyiden yhteydessä valintalautakuntien työtä ei yleensä dokumentoitu selkeästi, sillä pöytäkirjat tai ehdokkaiden paremmuusjärjestykseen asettamiseen sovellettavat lopulliset arviointiasteikot puuttuivat useissa tapauksissa. Eräässä tapauksessa yksikönpäällikön tehtävään nimitettiin sisäinen ehdokas, vaikka työkokemusta koskevat vähimmäisvaatimukset eivät täyttyneet. Täten ulkopuolisten ja sisäisten ehdokkaiden kohtelun avoimuutta ja syrjimättömyyttä ei varmistettu.

Tilintarkastustuomioistuin on hyväksynyt tämän kertomuksen Luxemburgissa 8 päivänä lokakuuta 2009 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Eurojust-yksikkö (Haag) Euroopan unionista tehtyyn sopimukseen perustuva yhteisön toimivalta Eurojust-yksikön toimivaltuudet sellaisina kuin ne on määritelty neuvoston päätöksessä 2002/187/YOS Hallinto Eurojust-yksikön resurssit vuonna 2008 (vuoden 2007 tiedot suluissa) Tuotteet ja palvelut vuonna 2008 (vuoden 2007 tiedot suluissa) Neuvoston päätöksellä perustettu kolmannen pilarin elin. Unionin tavoitteena on antaa kansalaisille korkeatasoinen suoja vapauteen, turvallisuuteen ja oikeuteen perustuvalla alueella. Neuvosto edistää Eurojustin kautta tapahtuvaa yhteistyötä mahdollistamalla Eurojustin osallistumisen jäsenvaltioiden kansallisten syyttäjäviranomaisten toiminnan yhteensovittamiseen. (Otteet 29 ja 31 artiklasta) Tärkeimmät Eurojust-yksikön toimivaltaan kuuluvat alat vastaavat Europolin toimivaltuuksien aloja: terrorismin ja järjestäytyneen rikollisuuden torjunta sekä erityisesti huumekaupan, laittoman maahantulon järjestämisen, varastettujen kulkuneuvojen laittoman kaupan, ihmiskaupan, rahan väärentämisen, radioaktiivisten aineiden kaupan, atk-rikollisuuden ja rahanpesun torjunta sekä unionin taloudellisiin etuihin kohdistuvat loukkaukset. Tavoitteet Eurojust-yksiköstä tehdyn päätöksen 3 artikla — Edistää ja parantaa tutkinta- ja syytetoimien koordinointia jäsenvaltioiden toimivaltaisten kansallisten viranomaisten välillä. — edistää yhteistyötä, erityisesti helpottamalla tietojen vaihtoa, oikeusavun antamista ja luovuttamispyyntöjen täytäntöönpanoa. — tukea jäsenvaltioiden toimivaltaisia viranomaisia näiden tutkinta- ja syytetoimien tehostamiseksi. — avustaa tutkinta- ja syytetoimissa, jotka koskevat jäsenvaltiota ja kolmatta maata. — avustaa tutkinta- ja syytetoimissa, jotka koskevat jäsenvaltiota ja yhteisöä. Tehtävä Eurojust-yksiköstä tehdyn päätöksen 5, 6 ja 7 artikla Kansallisten tuomioistuinten välisen yhteistyön organisoimiseksi Eurojust toimii: — kansallisten jäsenten välityksellä tai — kollegiona. Jos kyseisen jäsenvaltion toimivaltaiset viranomaiset päättävät olla täyttämättä Eurojust-yksikön kollegiona esittämiä pyyntöjä, niiden on ilmoitettava päätöksensä perusteluineen Eurojustille. 1 – Kollegio vastaa Eurojustin organisaatiosta ja toiminnasta. 2 – Kollegio koostuu kunkin jäsenvaltion kansallisen lainsäädännön mukaisesti lähettämistä kansallisista jäsenistä, jotka ovat syyttäjiä, tuomareita tai vastaavaa toimivaltaa käyttäviä poliiseja. 3 – Kollegio valitsee kansallisista jäsenistä puheenjohtajan. 4 – Yhteinen valvontaviranomainen valvoo henkilötietojen käsittelyä. 5 – Kollegio nimittää hallinnollisen johtajan yksimielisesti. 6 – Ulkoinen tarkastus Tilintarkastustuomioistuin. 7 – Vastuuvapauden myöntävä viranomainen Parlamentti neuvoston suosituksesta. Talousarvio 24,8 miljoonaa euroa (18,9). Henkilöstö 31. joulukuuta 2008 Henkilöstötaulukossa 175 (147) virkaa, joista täytettyjä: 130 (98), sekä 43 (32) muuta tointa: 12 sopimussuhteista henkilöstön jäsentä, 12 komennuksella olevaa kansallista asiantuntijaa, 19 vuokrahenkilöstön jäsentä) 49 muuta (kansalliset jäsenet, yhteystuomarit, avustajat ja assistentit). Yhteensä 222 (179) henkilöstön jäsentä, joiden tehtävät jakautuvat seuraavasti: operatiiviset tehtävät: 117 (95) hallinnolliset tehtävät: 80 (65) sekalaiset tehtävät: 25 (19). Kokousten lukumäärä: 131 (91) Vakiomuotoiset kokoukset: 168 (236) Monimutkaiset tapaukset: 1 025(849) Tapausten kokonaismäärä: 1 193(1 085) Petokset: 810 Petokset: 68 % (69 %) Huumekauppa: 223 (207) Huumekauppa: 19 % (19 %) Terrorismi: 23 (23) Terrorismi: 2 % (2 %) Murhat: 86 (80) Murhat: 7 % (7 %) Ihmiskauppa: 83 (71) Ihmiskauppa: 7 % (7 %) Lähde: Eurojust-yksikön toimittamat tiedot.

EUROJUST-YKSIKÖN VASTAUKSET 13. Puoli miljoonaa euroa peruutettiin johtuen isäntävaltioiden sitoumuksia ja case-toiminnan koordinointia koskevista ulkopuolisista tekijöistä. Eurojust pyrkii saamaan selkeämmän kuvan ulkopuolisilta osapuolilta vuonna 2009 ja täten vähentämään määrärahojen peruuntumisia. 14. Eurojust jatkaa rekrytointiproseduureissa ilmenneiden puutteiden ottamista esille. Välihenkilöstön määrää on vähennetty huomattavasti, ja tämän tuloksena tarve määrärahojen siirtämistä varten on laskenut suuresti. Täten näin korkea siirto ei ole tarpeen vuonna 2009. 15. Kaikki tämän jälkeen esitellyt proseduurit antavat arvioidun arvon. Suunnittelujärjestelmän asetus vuonna 2009 on johtanut hankintaprosessin parempaan ohjelmointiin. Lisäksi ollaan toteuttamassa hankintatoimintasuunnitelmaa, jossa otetaan esille oikeuden tunnistamat heikkoudet. 16. Eurojust ottaa esille pöytäkirjaa ja lopullisia arviointiruutuja koskevat heikkoudet. Lisäksi oikeusistuimen esille ottama tilanne on sittemmin vakinaistettu, ja uusi rekrytointiproseduuri tullaan esittelemään vuonna 2009.

(1) Päätös Eurojust-yksikön perustamisesta, tehty 28 päivänä helmikuuta 2002 (EYVL L 63, 6.3.2002, s. 1).

(2) Taulukossa esitetään tiedoksi yhteenveto Eurojust-yksikön tehtävistä ja toimivaltuuksista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus merkittävistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 23 päivänä joulukuuta 2002 (EYVL L 357, 31.12.2002, s. 72), 33 artikla.

(8) Komission asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty komission asetuksen (EY, Euratom) N:o 2343/2002 VII osaston 1 luvussa, sellaisena kuin se on viimeksi muutettuna 9 päivänä heinäkuuta 2008 annetulla komission asetuksella (EY, Euratom) N:o 652/2008 (EUVL L 181, 10.7.2008, s. 23); säännöt on liitetty sellaisenaan Eurojust-yksikön varainhoitosääntöihin.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Lopullinen tilinpäätös laadittiin 30. kesäkuuta 2009 ja tilintarkastustuomioistuin vastaanotti sen 6. heinäkuuta 2009. Eurojust-yksikön lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15. päivänä. Lopullinen tilinpäätös esitetään sivustoilla http://eca.europa.eu ja http://www.eurojust.europa.eu/adm_budg_finance.htm

(12) Ks. varainhoitovuotta 2007 koskevan vuosikertomuksen kohta 9 (EUVL C 311, 5.12.2008, s. 143).

(13) Kokonaisarvo 390 000 euroa.

(14) Ks. esimerkiksi kertomus Eurojust-yksikön tilinpäätöksestä varainhoitovuodelta 2007 (EUVL C 311, 5.12.2008, s. 143), kohta 8, ja varainhoitovuodelta 2006 (EUVL C 309, 19.12.2007, s. 112), kohta 8, sekä varainhoitovuodelta 2005 (EUVL C 312, 19.12.2006, s. 69), kohta 11.